НАРОДНО ЧИТАЛИЩЕ „НАПРЕДЪК 1903”-с.ПЕТОКЛАДЕНЦИ

**О Т Ч Е Т**

за осъществените читалищни дейности от НЧ”Напредък 1903”

с.Петокладенци,община Белене за 2023г.

Уважаеми дами и господа,

Годината, която днес отчитаме пред Вас ,беше изключително динамична и изпълнена с не малко трудности.Както винаги и през 2023г.настоятелството на Народно читалище”Напредък 1903” , работи в изпълнение на Планът за дейността си , представен пред Общинската администрация Белене, в срокът, определен в чл.26а(1)от Закона за народните читалища .

**І.Художествена самодейност**:

Започнахме 2023г. с много ентусиазъм и вяра ,че тя ще бъде по пълноценна и по дейна за нас. На 1-ви март – денят на пристигането на баба Марта ,

на площада на селото секретаря на читалището със самодейци закичваха

всички жителите с мартеници . Последва 8-ми март - Международният ден

на жената, на който настоятелството отново създаде празнична атмосфера

в селото.Празникът се проведе в малкия салон на читалището.Там малките ни

самодейци развълнуваха нашите жени и майки с рецитал от стихове . Бяха

организирани различни забавни игри, а накрая бе теглена и томбола.

На 8-ми април Лазаров ден , читалищното и църковното настоятелство,

поканиха жителите на селото в църковния храм Св.ВМЧ „ Г.Победоносец”.

Там свещеник Трайчо Стойков отслужи Лазарова събота .Малките лазарки

хапнаха питка с мед ,получиха различни лакомства и тръгнаха да обикалят

селото с лазарски песни.

През пролетната ваканция децата , прекарващи ваканцията в селото

ежедневно имаха занимания в читалището,организирани от председателя и

секретаря на НЧ „Напредък 1903”.Заедно те рисуваха,четоха любими книги,

боядисваха великденски яйца.

На 13- ти май в малкия салон на читалището , беше отпразнуван 90

годишния юбилей на г-жа Радка Конова.Секретаря на читалището прочете

поздравителен адрес от името на читалищното ръководство . Баба Радка

остана много доволна,снима се с всички и им подари сувенири за спомен.

Работата на читалището не спря и на 24 – юни беше организиран

празникът”Еньовден” .Малките самодейци излязоха сред природата,набраха

много билки и цветя . С много ентусиазъм децата рисуваха плакати , приготвиха традиционните китки и венец от билки.На самият празник беше

изнесен рецитал от стихове и всеки, които минаваше под Еньовския венец

се даряваше с китка за здраве и късмет . Председателя на читалището

покани всички присъстващи да се почерпят със сладки и с по чаша ароматен

билков чай.

На същият ден в малкия салон на читалището се проведе другарска среща

на 48- ми набор , по случай 60 години от завършването на основното им

образование.Под съпровода на музиката те танцуваха,разказваха си случки

от ученическите години и си прекараха много весело.

През 2023г. Народно читалище „Напредък 1903” отбеляза 120 години от

основаването си. Празничният концерт беше на 16 септември на площада

пред читалището. В него взеха участие нашите малки самодейци , Славян

Мацев от НУИ „П.Пипков”- гр.Плевен, ДЮФА ”Нашенчета” към центъра

за работа с деца – Плевен и г-жа Мая Ангелова –гр.Белене .

Читалищното настоятелство връчи грамоти за принос в развитието на

читалищната дейност на бивши секретари , председатели , на изтъкнати

хора и самодейци . Със Свидетелства за дарение изказахме своята благо-

дарност към хората които помогнаха да се осъществи празникът –нашите

дарители . Получихме поздравителни адреси от ПБНЧ ” Еленка и Кирил Д. Аврамови -1856” гр.Свищов , от свещеник Трайчо Стойков и колеги от

читалищата в общината.

Настъпващата Коледа НЧ ” Напредък 1903 ” с . Петокладенци и НЧ ” Развитие 1921 ” с. Татари посрещнаха заедно. Тържеството се проведе

на 20. 12. 2023 г . в малкия салон на читалището в с . Петокладенци . С хубава музика и коледни песни празникът протече много весело.Дойде и Коледа. На 25.12.2023г. „Коледарската група” обиколи домовете в селото с песни за здраве и берекет.

През тази отминаваща година Настоятелството реши , да зарадва малките самодейци с коледни подаръци . Те бяха раздадени в залата на

читалището на 27.12.2023г. от председателя с пожелания: Да бъдат здрави,

весели и все така дейни в участията си и през новата година.

**ІІ.Библиотечна дейност**: Към края на 2023г. Читалищната библиотека разполага с 10073 тома книги.

Набавените през годината нови заглавия са 42,като от тях 18 са от дарение, а 24 от абонамент . Бракувани книги през годината нямаме.През изминалата 2023г. е направен 1 абонамент, за списание , което получаваме с две книги месечно.Този абонамент продължава и през 2024г.

В библиотеката,с табла ,кътове и витрини са отбелязани бележити дати и годишнини,съобразно Плана за дейността на читалището.

**ІІІ.Организационна дейност**:

Читалищното настоятелство и Проверителната комисия редовно провеждаха заседания през 2023 г. , на които се обсъждаха и решаваха въпроси от различен характер.

Осъществените дейности ,както и през предишните години , са отразени на страницата на читалището ни в социалната мрежа „ Фейсбук” ,на страниците

на вестник „ Дунавски новини ” - гр . Белене , както и на различни

информационни сайтове в Плевен . Това спомага на повече хора да се докоснат до атмосферата при провеждането на мероприятията ни и да изживеят емоциите , които съпътстват нашата работа.

Във финансово отношение – читалището приключи и 2023 година

без задължения към фирми и институции. Тук е мястото да благодарим , за

оказаната подкрепа на Община Белене и на нашите дарители - Калин Георгиев , Красимира Диманова , Мирослав Колев , Евелина Георгиева и свещеник Трайчо Стойко .Без тяхната помощ празниците които празнувах- ме през годината не биха могли да се осъществят.

На края на 2023 година ние – читалищното ръководство ,благодарим на малките самодейци .Благодарим на хората , които ни подкрепиха и на

всички , които активно се включиха в нашата работа.

Народно читалище „Напредък 1903”,с. Петокладенци вече работи по

изпълнението на планът за дейността си през новата **2024г**.

Секретар:…………..

/ Е. Евлогиев/

Председател:………

/С.Петкова/